Oscar Pistorius-moordverhoor: Grafiese getuienis nie uitgesaaiOscar Pistorius Foto: Bongiwe Mchunu/Independent Newspapers Ltd/Pool (SAPA) Die regter in Oscar Pistorius se moordverhoor het Maandag beslis dat die regstreekse uitsending van hofverrigtinge afgesny moet word terwyl ŉ patoloog grafiese getuienis oor Reeva Steenkamp se beserings lewer. “Daar sal nou geen regstreekse uitsending wees nie. Dit sluit Twitter in,” het regter Thokozile Masipa gesê. Die staat het Maandag ŉ spesiale aansoek ingedien dat grafiese forensiese bewyse van Steenkamp se beserings nie uitgesaai moet word nie. Klik hier om meer te lees. Professor Gert Saayman het daarna sy plek in die getuiebank ingeneem. Die hofverrigtinge moes vlugtig verdaag nadat Pistorius homself nie tydens die patoloog se getuienis kon bedaar nie. Saayman hou grafiese foto’s van Steenkamp voor en verduidelik die bloedbevlekte klere wat saam met haar liggaam gebring is vir die lykskouing. Klik hier om die hooftrekke van die hofverrigtinge gratis op Maroela Media te volg.